คือเรามีอะไรกันใส่ถุง ทีนี้ถุงแตกแต่อยู่ด้านนอกนะคะ ช่วงกลางของถุง ควรกินยาคุมฉุกเฉินมั้ย จะท่องรึป่าว
สวัสดีค่ะ การมีเพศสัมพันธ์โดยที่ถุงยางอนามัยมีการแตกหรือฉีกขาดดังกล่าวมา มีโอกาสที่น้ำอสุจิที่อยู่ภายในจะเล็ดลอดออกมาทำให้เกิดการตั้งครรภ์ได้ แม้ว่าจะยังไม่มีการหลั่งก็ตาม เพราะน้ำอสุจิสามารถเล็ดลอดออกมาได้ก่อนบ้างอยู่แล้วดังนั้นในกรณีนี้ อาจมีข้อบ่งชี้ในการใช้ยาคุมฉุกเฉิน ควรใช้ภายใน 72 ชั่วโมงหลังมีเพศสัมพันธ์ และกินให้ครบและตรงเวลาตามข้างฉลากกำหนด เพื่อช่วยให้ยามีประสิทธิภาพได้ประมาณ 80-90%หลังจากนั้นสังเกตรอบเดือนอีกครั้ง อาจจะมาคลาดเคลื่อนได้แต่ไม่ควรเกินไปเกิน 7 วัน หรืออาจซื้อชุดตรวจครรภ์ทางปัสสาวะมายืนยันอีกครั้ง ให้ผลบวกได้ 10-14 วันหลังปฏิสนธิ